जनताका हातमा पैसा पर्दैमा समृद्धि आउँदैन । झन् सुखी जनता भनेको के हो ? के–कस्ता तत्व आवश्यक पर्छ जनता सुखी हुन ? धनले मात्र मान्छेलाई सुखी राख्न सक्छ ? हालै संसारका सुखी मान्छे र देश कुन–कुन् हुन् भन्नेबारे एउटा रिपोर्ट सार्वजनिक भएको छ । वल्र्ड ह्याप्पिनेस इन्डेक्स–२०१८ नामको उक्त रिपोर्टमा नेपाल १०१औं मुलुकमा परेको छ । नागरिकलाई सबैभन्दा बढी खुसी पार्ने सामाजिक सुरक्षाले हो । जुन मुलुकका प्रहरी, प्रशासन र राजनीतिक दलका नेता–कार्यकर्ता सदाचारी छन् ती मुलकका बासिन्दा बढी खुसी भएको देखिन्छ । १ सय ५६ मुलुकमा गरिएको सर्भेअनुसार क्रमशः डेनमार्क, स्विजरल्यान्ड, नर्वे र फिनल्यान्ड अग्रपंक्तिमा परेका छन् । यसअघिको रिपोर्टमा फिनल्यान्ड पहिलो नम्बरमा परेको थियो । सन् २०१७ मा नेपाल ९९औं मुलुकमा परेको थियो । ओलीको नेपालीलाई सुखी बनाउने नारा घन्कन थालेपछि अवस्था झ्न ओरालो लागेको छ । उता, भारतमा मोदीको ‘अच्छे दिन’को नाराले त त्यस मुलुकको सुख झनै खोसेको देखिन्छ । अहिले त्यो छिमेकी नेपालभन्दा पनि दुःखी हुँदै १३३औं नम्बरमा ओर्लिएको छ ।
